Disse er nominert til Emmy Awards
Torsdag ble nominasjonene til den årlige Emmy-prisutdelingen offentliggjort. Nominasjonene ble annonsert av skuespillerne Samira Wiley fra serien The Handmaid’s Tale , og Ryan Eggold fra New Amsterdam .Strømmetjenesten Netflix står bak totalt 112 av tv-seriene som er nominert, mens konkurrenten HBO står bak 108. Deriblant suksesserien Game of Thrones , som er tv-serien med flest nominasjoner; hele 22. Westworld og The Handmaid’s Tale har også mottatt flere nominasjoner, henholdsvis 21 og 20, og de tre seriene konkurrerer mot hverandre om den gjeve prisen for «beste dramaserie». NBC har mottatt 78 nominasjoner, deriblant 21 for humorprogrammet Saturday Night Live . Prisutdelingen skjer i Los Angeles 17. september, og sendes på TV-kanalen NBC, med Colin Jost og Michael Che som programledere. Her er den fulle listen med nominerte .
Netflix- og HBO-seriene har størst suksess, og har noen av de mest populære TV-seriene som er nominert til årets Emmy-prisutdeling.